Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi poikkeamien ilmoittamisesta siviili-ilmailun alalla komission ehdotusta muuttava EY:n perustamissopimuksen 250 (2) artiklan nojalla /* KOM/2002/0647 lopull. - COD 2000/0343 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI poikkeamien ilmoittamisesta siviili-ilmailun alalla KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2000/0343 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI poikkeamien ilmoittamisesta siviili-ilmailun alalla EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa tässä asiakirjassa lausuntonsa Euroopan parlamentin ehdottamista tarkistuksista. 1. Tausta a) Komissio antoi neuvostolle ja Euroopan parlamentille direktiiviehdotuksen 19. joulukuuta 2000 (KOM(2000) 847 lopullinen - 2000/0343(COD), 19.12.2000). b) Talous- ja sosiaalikomitea antoi myönteisen lausuntonsa ehdotuksesta 12. syyskuuta 2001. c) Alueiden komitea päätti olla antamatta lausuntoa. d) Euroopan parlamentti antoi lausuntonsa ensimmäisessä käsittelyssä 14. kesäkuuta 2001 ja teki komission ehdotukseen useita tarkistuksia. e) Komissio antoi 25. syyskuuta 2001 EY:n perustamissopimuksen 250 artiklan 2 kohdan mukaisesti muutetun ehdotuksen (KOM(2001)532 lopullinen), johon oli sisällytetty kokonaan tai osittain kahdeksan parlamentin ehdottamista kymmenestä tarkistuksesta. f) Neuvosto vahvisti yhteisen kannan 17. kesäkuuta 2002. g) Euroopan parlamentti antoi toisessa käsittelyssä 23. lokakuuta 2002 päätöslauselman, jossa yhteiseen kantaan ehdotetaan kahta tarkistusta. 2. Direktiiviehdotuksen tarkoitus Ehdotetun direktiivin tarkoituksena on parantaa lentoturvallisuutta varmistamalla turvallisuuden kannalta merkittävien tietojen ilmoittaminen, kokoaminen, tallentaminen, suojaaminen ja levittäminen. Tätä varten jäsenvaltioiden on perustettava kansalliset poikkeamailmoitusten vastaanottojärjestelmät ja osallistuttava tietojenvaihtojärjestelmään, joka mahdollistaa vastaanotettujen tietojen jakamisen. Direktiivissä säädetään näiden tietojen luottamuksellisuuden suojelemisesta sekä niiden levittämistä koskevista säännöistä. Poikkeamien ilmoittamisen ainoana tarkoituksena on ehkäistä onnettomuudet ja vaaratilanteet eikä syyllisyyden tai vahingonkorvausvelvollisuuden osoittaminen. 3. Komission lausunto Euroopan parlamentin ehdottamista tarkistuksista Parlamentti ehdotti toisessa käsittelyssä kahta tarkistusta neuvoston vahvistamaan yhteiseen kantaan. Komissio hyväksyy molemmat Euroopan parlamentin ehdottamat tarkistukset. 3.1 Tarkistus 1: Ilmoituksen tekijän suojeleminen Tarkistuksella 1 palautetaan tekstiin komission muutetun ehdotuksen 8 artiklan 3 kohta, jota ei sisällytetty neuvoston yhteiseen kantaan. Säännöksen tarkoituksena on suojella poikkeamailmoituksen tehnyttä henkilöä seuraamuksilta, paitsi kun on kysymys törkeästä huolimattomuudesta. Yhteistä kantaa koskevassa tiedonannossaan Euroopan parlamentille komissio pahoitteli sitä, että yhteisestä kannasta oli poistettu tämä säännös, joka sisältää selkeän poliittisen viestin periaatteesta, jonka mukaan poikkeamailmoituksen tekijää on pidettävä sellaisen tärkeän tiedon antajana, jolla on myönteinen vaikutus lentoturvallisuuteen, ja tästä syystä ilmoitusten tekemiseen pitäisi kannustaa ilman seuraamusten vaaraa. Komissio hyväksyy kyseisen tarkistuksen. 3.2 Tarkistus 2: Luottamukselliset ilmoitukset Tarkistuksella 2 palautetaan tekstiin komission ehdotuksen 9 artikla, jota ei sisällytetty neuvoston yhteiseen kantaan. Säännöksen tarkoituksena on luoda oikeudellinen kehys, jonka avulla voidaan ottaa käyttöön vapaaehtoisuuteen perustuva, luottamuksellisten tietojen ilmoittamisjärjestelmä. Komissio vastusti artiklan poistamista, sillä se antaa mahdollisuuden ymmärtää paremmin poikkeamiin ja onnettomuuksiin liittyviä inhimillisiä tekijöitä. Komissio hyväksyy kyseisen tarkistuksen. 4. Päätelmä Komissio muuttaa ehdotustaan edellä mainituilta osin EY:n perustamissopimuksen 250 artiklan 2 kohdan mukaisesti.